ભરૂચમાં નવસારી કૃષિ યુનિવર્સીટી સંચાલિત એગ્રીકલ્ચર કોલેજના છાત્રો 40 દિવસથી આંદોલન ચલાવી રહયાં છે. કોલેજના જનરલ સેક્રેટરી ભાવિક પટેલના જણાવ્યા અનુસાર ગુજરાત રાજ્યની અમુક ખાનગી યુનિવેર્સિટીઓમાં કૃષિ સ્નાતક કક્ષાના અનઅઘિકૃત કોર્ષ જેમ કે બી.ટેક.(એગ્રિકલચર ઈજનેર) અને બી.એસ.સી.(એગ્રિકલચર) ચલાવી રહી છે. આ કોર્ષને રાજ્ય સરકાર દ્રારા અને રાજ્ય સરકાર દ્રારા સંચાલિત રાજ્ય કૃષિ વિશ્વવિદ્યાલયો દ્રારા માન્યતા પ્રાપ્ત થયેલ નથી. તેમ છતાં તેઓ આ કોર્સ ગેરકાયદેસર રીતે છેલ્લા 5 વર્ષ થી ચલાવી રહ્યા છે. રાજ્ય સરકારે વર્ષ 2016માં સ્પષ્ટ રીતે સદર કોર્સ બંધ કરવા આદેશ કર્યો છે.